Chapter 3

## 1. Ο Χαρακτήρας

1. Κάθε παίκτης που παίζει στο Παιχνίδι πρέπει να υποδύεται κάποιον χαρακτήρα.
2. Ο Χαρακτήρας οφείλει να έχει ένα κατάλληλο όνομα (ανεξάρτητα αν είναι ευρέως γνωστό ή όχι) και ένα υπόβαθρο, όσο απλό ή σύνθετο επιθυμεί ο παίκτης.
3. Το υπόβαθρο (background) ενός χαρακτήρα πρέπει να είναι αποδεκτό από τη διοργάνωση, η οποία έχει πάντα το δικαίωμα να απαιτήσει αλλαγές ή να κόψει εξαρχής ορισμένα πράγματα, ώστε το υπόβαθρο να ταιριάζει με το παιχνίδι.
4. Από μόνος του ένας χαρακτήρας δεν έχει κάποια ιδιαίτερη ικανότητα πέραν όσον περιγράφονται στους γενικούς κανόνες (μπορεί να χρησιμοποιήσει όποιο όπλο θέλει, να φορέσει όποια πανοπλία θέλει κτλ).
5. Αν ένας παίκτης επιθυμεί να έχει επιπλέον ικανότητες, μπορεί να γίνει μέλος κάποιας Οργάνωσης εντός του Παιχνιδιού, να μάθει μαγεία, ή/και να κυνηγήσει προσωπικούς στόχους κατόπιν συνεννοήσεως με GMs.
6. Κανένας παίκτης δεν μπορεί να έχει πάνω από έναν χαρακτήρα, χωρίς συνεννόηση με τους GMs.
7. Κανένας παίκτης δεν μπορεί να αλλάζει χαρακτήρα χωρίς συνεννόηση με τους GMs, προς αποφυγήν μπερδέματος.

## 2. Οργανώσεις

1. Υπάρχουν ορισμένες οργανώσεις εντός του παιχνιδιού, ανεξάρτητες από παρατάξεις, στις οποίες μπορεί να ανήκει ο χαρακτήρας ενός παίκτη.
2. Οι οργανώσεις αυτές έχουν ορισμένες υποχρεώσεις για να είναι κάποιος μέλος, και η είσοδος και παραμονή σε αυτές εξαρτάται από την αποδοχή του υπεύθυνου σε κάθε οργάνωση.
3. Εκτός από τις υποχρεώσεις, κάθε οργάνωση δίνει ορισμένα πλεονεκτήματα εντός του παιχνιδιού στα μέλη της, όπως ικανότητες στο χαρακτήρα. Το ποιο μέλος επωφελείται των πλεονεκτημάτων επαφίεται πλήρως στην κρίση του υπευθύνου.
4. Οι οργανώσεις είναι οι εξής:
	* Alchemist's Lodge: Αλχημιστές και φυσικοί φιλόσοφοι.
	* College of Combat: Επίλεκτοι πολεμιστές.
	* League of Shadows: Κλέφτες, δολοφόνοι κι ασσασσίνοι.
	* Merchant's Guild: Έμποροι και χρυσοθήρες.

## 3. Μαγεία

1. Ορισμένοι χαρακτήρες με το κατάλληλο υπόβαθρο μπορούν να μάθουν μαγεία και να αποκτήσουν την ικανότητα να κάνουν ξόρκια.
2. Κάθε χαρακτήρας μπορεί να μάθει ξόρκια από μία μόνο Μαγική Παράδοση, και να ανήκει σε μια συγκεκριμένη Διδαχή της Παράδοσης.
3. Για να μυηθεί ένας χαρακτήρας σε μια Μαγική Παράδοση, πρέπει να έρθει σε επικοινωνία με τον υπεύθυνο της εκάστοτε Μαγικής Παράδοσης, τον Tradition Head.
4. Το αν ένας χαρακτήρας ανήκει σε μια Μαγική Παράδοση, ποια Διδαχή γνωρίζει, και το ποια ξόρκια ξέρει, εξαρτάται πλήρως από την κρίση του Tradition Head.
5. Οι Μαγικές Παραδόσεις είναι οι εξής:
	* Dark Thaumaturgy: Νεκρομαντεία, δαιμονολατρεία, κι άλλες απόκρυφες τέχνες.
	* Hermetic Tradition: Η αντιμετώπιση της μαγείας ως επιστήμη.
	* Nature Magic: Η μαγεία της φύσης και των πνευμάτων.
	* Path of Enlightenment: Ο δρόμος προς τη φώτιση και την μαγεία της πίστης.
	* Sorcery: Η ωμή, ενστικτώδης προσέγγιση της μαγείας.

## 4. Οι διαλεχτοί των Θεών

1. Οι Θεοί έχουν ακόμα δύναμη στην Aeonia, και τα όργανα τους στον κόσμο είναι οι Διαλεχτοί τους (Chosen).
2. Μπορεί να υπάρχει μόνο ένας Chosen κάθε Θεού, και η διοργάνωση αποφασίζει ποιος χαρακτήρας έχει αυτή τη θέση.
3. Κάθε Chosen έχει την ευλογία του Θεού του, αλλά πρέπει να υπακούει και στις προσταγές του, να προωθεί τους σκοπούς του και να συμπεριφέρεται όπως ορίζει το δόγμα του.
4. O Chosen, μία φορά ανά Παιχνίδι, και εφόσον έχει απεριόριστη πρόσβαση στο Ιερό Έδαφος του Θεού του (είτε γιατί είναι ουδέτερη περιοχή, είτε γιατί ανήκει στο faction του, είτε γιατί το faction που ελέγχει την περιοχή του το επιτρέπει), μπορεί να επικαλεστεί την Απόλυτη Δύναμη του Θεού του.
5. Ο Chosen, ανεξαρτήτως συνθηκών και για όσο παραμένει Chosen, μπορεί να επικαλεστεί την Ευλογία του Θεού του, όσες φορές θέλει.
6. Πριν από κάθε Παιχνίδι, ο Chosen μπορεί να κάνει ένα τελετουργικό ανάλογο του Θεού του (σαν mini-event πριν από το event), και να δώσει την Ευλογία του Θεού του σε μέχρι τρεις άλλους χαρακτήρες οι οποίοι είναι πιστοι του Θεού του και θεωρεί ο Chosen πως πληρούν τα κριτήρια.
7. Ένας χαρακτήρας που έχει δεχθεί την Ευλογία ενός Θεού, μπορεί μια φορά την ημέρα (αντιδιαμετρικά με τον Chosen που μπορεί να το κάνει όσες φορές θέλει), να χρησιμοποιήσουν την αντίστοιχη ικανότητα της Ευλογίας.
8. Οι Θεοί της Aeonia είναι οι εξής:
	* Brother Death: Ο θεός του Θανάτου και της γαλήνης.
	* Fair Maiden: H θεά της ομορφιάς, της αγάπης, της αγαθότητας.
	* Father Sun: Ο πατέρας των θεών και ζωοδότης ήλιος.
	* Lady Night: Η νύχτα και το φεγγάρι προσωποποιημένα.
	* Lord Judge: Ο θεός της δικαιοσύνης, των νόμων και του πολιτισμού.
	* Mother Melody: Η μητέρα των θεών, θεά της προστασίας, της οικογένειας και των τεχνών.